title: Odluka Vijeća od 9. travnja 2019. o imenovanju članova i zamjenikâ članova Upravnog odbora Europske agencije za sigurnost i zdravlje na radu (EU-OSHA)

text:
                  11.4.2019

                  HR

                  Službeni list Europske unije

                  C 135/7

         ODLUKA VIJEĆA
         od 9. travnja 2019.
         o imenovanju članova i zamjenikâ članova Upravnog odbora Europske agencije za sigurnost i zdravlje na radu (EU-OSHA)
         (2019/C 135/02)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/126 Europskog parlamenta i Vijeća od 16. siječnja 2019. o osnivanju Europske agencije za sigurnost i zdravlje na radu (EU-OSHA) (1), a posebno njezin članak 4.,
         uzimajući u obzir popise prijedloga za imenovanja koje su Vijeću podnijele vlade država članica te organizacije zaposlenika i poslodavaca,
         uzimajući u obzir popise članova i zamjenikâ članova Savjetodavnog odbora za sigurnost i zdravlje na radu,
         budući da:

                     (1)

                     Uredbom (EU) 2019/126 stavljena je izvan snage i zamijenjena Uredba Vijeća (EZ) br. 2062/94 (2).

                     (2)

                     Članovi Upravnog odbora osnovanog na temelju članka 8. Uredbe (EZ) br. 2062/94 ostali su na dužnosti te izvršavaju funkcije Upravnog odbora predviđene u članku 5. Uredbe (EU) 2019/126 do imenovanja članova Upravnog odbora i neovisnog stručnjaka u skladu s člankom 4. stavkom 1. Uredbe (EU) 2019/126.

                     (3)

                     Članove i zamjenike članova Upravnog odbora Europske agencije za sigurnost i zdravlje na radu trebalo bi imenovati na razdoblje od četiri godine,

               DONIJELO JE OVU ODLUKU:

            Članak 1.
            Sljedeće osobe imenuju se članovima i zamjenicima članova Upravnog odbora Europske agencije za sigurnost i zdravlje na radu za razdoblje od 1. travnja 2019. do 31 ožujka 2023.:
            I.   PREDSTAVNICI VLADA

                        Zemlja

                        Članovi

                        Zamjenici članova

                        Belgija

                        gđa Véronique CRUTZEN

                        g. Xavier LEBICHOT

                        Bugarska

                        gđa Darina KONOVA

                        g. Nikolay ARNAUDOV

                        Češka

                        g. Jaroslav HLAVÍN

                        g. Pavel FOŠUM

                        Danska

                        gđa Charlotte SKJOLDAGER

                        gđa Annemarie KNUDSEN

                        Njemačka

                        g. Kai SCHÄFER

                        gđa Ellen ZWINK

                        Estonija

                        gđa Maret MARIPUU

                        gđa Silja SOON

                        Irska

                        g. Stephen CURRAN

                        gđa Marie DALTON

                        Grčka

                        Španjolska

                        g. Francisco Javier PINILLA GARCÍA

                        gđa Mercedes TEJEDOR AIBAR

                        Francuska

                        Hrvatska

                        gđa Ana AKRAP

                        gđa Snježana ŠTEFOK

                        Italija

                        g. Romolo DE CAMILLIS

                        gđa Alessandra PERA

                        Cipar

                        g. Anastassios YIANNAKI

                        g. Aristodemos ECONOMIDES

                        Latvija

                        g. Renārs LŪSIS

                        gđa Jolanta GEDUŠA

                        Litva

                        gđa Aldona SABAITIENĖ

                        gđa Vilija KONDROTIENĖ

                        Luksemburg

                        Mađarska

                        Malta

                        g. Melhino MERCIECA

                        g. Mark GAUCI

                        Nizozemska

                        g. Rob TRIEMSTRA

                        g. Martin DEN HELD

                        Austrija

                        gđa Gertrud BREINDL

                        gđa Anna RITZBERGER-MOSER

                        Poljska

                        gđa Danuta KORADECKA

                        g. Dariusz GŁUSZKIEWICZ

                        Portugal

                        gđa Maria Luísa TORRES ECKENROTH GUIMARÃES

                        g. Carlos Jorge AFONSO PEREIRA

                        Rumunjska

                        gđa Anca Mihaela PRICOP

                        g. Marian TĂNASE

                        Slovenija

                        g. Nikolaj PETRIŠIČ

                        gđa Vladka KOMEL

                        Slovačka

                        gđa Martina DULEBOVÁ

                        gđa Romana HURTUKOVÁ

                        Finska

                        g. Raimo ANTILA

                        gđa Liisa HAKALA

                        Švedska

                        gđa Boel CALLERMO

                        gđa Victoria DIPPEL

                        Ujedinjena Kraljevina

            II.   PREDSTAVNICI ORGANIZACIJA ZAPOSLENIKA

                        Zemlja

                        Članovi

                        Zamjenici članova

                        Belgija

                        g. Herman FONCK

                        gđa Caroline VERDOOT

                        Bugarska

                        g. Aleksandar ZAGOROV

                        g. Ognyan ATANASOV

                        Češka

                        g. Václav PROCHÁZKA

                        gđa Radka SOKOLOVÁ

                        Danska

                        gđa Nina Hedegaard NIELSEN

                        g. Niels SØRENSEN

                        Njemačka

                        gđa Sonja KÖNIG

                        g. Moriz Boje TIEDEMANN

                        Estonija

                        gđa Aija MAASIKAS

                        g. Argo SOON

                        Irska

                        gđa Dessie ROBINSON

                        g. Sylvester CRONIN

                        Grčka

                        g. Andreas STOIMENIDIS

                        g. Ioannis ADAMAKIS

                        Španjolska

                        g. Pedro J. LINARES RODRÍGUEZ

                        gđa Ana GARCÍA DE LA TORRE

                        Francuska

                        g. Abderrafik ZAIGOUCHE

                        gđa Edwina LAMOUREUX

                        Hrvatska

                        gđa Gordana PALAJSA

                        g. Marko PALADA

                        Italija

                        gđa Silvana CAPPUCCIO

                        gđa Susanna COSTA

                        Cipar

                        g. Evangelos EVANGELOU

                        g. Stelios CHRISTODOULOU

                        Latvija

                        g. Ziedonis ANTAPSONS

                        g. Mārtiņš PUŽULS

                        Litva

                        gđa Inga RUGINIENĖ

                        g. Ričardas GARUOLIS

                        Luksemburg

                        g. Robert FORNIERI

                        g. Jean-Luc DE MATTEIS

                        Mađarska

                        g. Károly GYÖRGY

                        g. László MISKÉRI

                        Malta

                        g. Alfred LIA

                        g. Edwin BALZAN

                        Nizozemska

                        g. Rik VAN STEENBERGEN

                        g. Willem VAN VEELEN

                        Austrija

                        gđa Julia NEDJELIK-LISCHKA

                        gđa Petra STREITHOFER

                        Poljska

                        g. Stefan ŁUBNIEWSKI

                        gđa Katarzyna BARTKIEWICZ

                        Portugal

                        gđa Vanda CRUZ

                        g. Fernando José MACHADO GOMES

                        Rumunjska

                        g. Corneliu CONSTANTINOAIA

                        gđa Mihaela DÂRLE

                        Slovenija

                        g. Lučka BÖHM

                        gđa Katja GORIŠEK

                        Slovačka

                        g. Peter RAMPAŠEK

                        g. Vladimír KMEC

                        Finska

                        g. Erkki AUVINEN

                        gđa Hanna-Maija KAUSE

                        Švedska

                        gđa Karin FRISTEDT

                        gđa My BILLSTAM

                        Ujedinjena Kraljevina

                        g. Hugh ROBERTSON

            III.   PREDSTAVNICI ORGANIZACIJA POSLODAVACA

                        Zemlja

                        Članovi

                        Zamjenici članova

                        Belgija

                        g. Kris DE MEESTER

                        Bugarska

                        g. Georgi STOEV

                        gđa Petya GEOREVA

                        Češka

                        gđa Renáta ZBRANKOVÁ

                        g. Martin RÖHRICH

                        Danska

                        gđa Lena SØBY

                        g. Jens SKOVGAARD LAURITSEN

                        Njemačka

                        g. Eckhard METZE

                        g. Stefan ENGEL

                        Estonija

                        gđa Marju PEÄRNBERG

                        gđa Piia ZIMMERMANN

                        Irska

                        g. Michael GILLEN

                        gđa Katharine MURRAY

                        Grčka

                        g. Christos KAVALOPOULOS

                        Španjolska

                        gđa Rosa SANTOS FERNÁNDEZ

                        gđa. Laura CASTRILLO NÚÑEZ

                        Francuska

                        gđa Nathalie BUET

                        Hrvatska

                        g. Nenad SEIFERT

                        gđa Admira RIBIČIĆ

                        Italija

                        gđa Fabiola LEUZZI

                        Cipar

                        g. Polyvios POLYVIOU

                        g. Emilios MICHAEL

                        Latvija

                        Litva

                        g. Vaidotas LEVICKIS

                        gđa Rūta JASIENĖ

                        Luksemburg

                        g. François ENGELS

                        g. Pierre BLAISE

                        Mađarska

                        Malta

                        gđa Abigail MAMO

                        g. Joe DELIA

                        Nizozemska

                        g. W.M.J.M. VAN MIERLO

                        Austrija

                        gđa Christa SCHWENG

                        gđa Julia SCHITTER

                        Poljska

                        g. Rafał HRYNYK

                        g. Jacek MĘCINA

                        Portugal

                        g. Manuel Marcelino Peralta PENA COSTA

                        g. Luís HENRIQUE

                        Rumunjska

                        Slovenija

                        g. Igor ANTAUER

                        gđa Karmen FORTUNA

                        Slovačka

                        gđa Silvia SUROVÁ

                        g. Róbert MEITNER

                        Finska

                        gđa Auli RYTIVAARA

                        gđa Riitta WÄRN

                        Švedska

                        gđa Bodil MELLBLOM

                        gđa Malin LOOBERGER

                        Ujedinjena Kraljevina

                        g. Matthew PERCIVAL

                        g. Terry WOOLMER

            Članak 2.
            Članove i zamjenike članova koji još nisu predloženi Vijeće imenuje kasnije.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 9. travnja 2019.

                  Za Vijeće

                  Predsjednik

               G. CIAMBA

            (1)  SL L 30, 31.1.2019., str. 58.

            (2)  Uredba Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (SL L 216, 20.8.1994., str. 1.).


title: Odluka Vijeća (EU) 2019/572 od 8. travnja 2019. o sklapanju, u ime Europske unije, izmjene Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu

text:
                  11.4.2019

                  HR

                  Službeni list Europske unije

                  L 100/1

         ODLUKA VIJEĆA (EU) 2019/572
         od 8. travnja 2019.
         o sklapanju, u ime Europske unije, izmjene Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. drugim podstavkom točkom (a),
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2018/61 (2) Izmjena 1. Sporazuma o suradnji u području reguliranja sigurnosti u civilnom zrakoplovstvu između Sjedinjenih Američkih Država i Europske zajednice („Izmjena 1.”) potpisana je 13. prosinca 2017., podložno njezinu kasnijem sklapanju.

                     (2)

                     Izmjenom 1. proširuju se područja suradnje stranaka Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu („Sporazum”) u kojima je moguće primjenjivati uzajamno priznavanje nalaza o sukladnosti i odobrenja, čime se omogućuje optimalna upotreba resursa i uštede u skladu s tim, uz istodobno održavanje visoke razine sigurnosti u zračnom prometu.

                     (3)

                     Izmjenu 1. trebalo bi odobriti,

               DONIJELO JE OVU ODLUKU:

            Članak 1.
            Izmjena 1. Sporazuma o suradnji u području reguliranja sigurnosti civilnog zrakoplovstva između Sjedinjenih Američkih Država i Europske zajednice o odobrava se u ime Unije (3).

            Članak 2.
            Predsjednik Vijeća u ime Unije šalje obavijest predviđenu u članku 3. Izmjene 1.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 8. travnja 2019.

                  Za Vijeće

                  Predsjednica

               F. MOGHERINI

            (1)  Suglasnost od 13. prosinca 2018. (još nije objavljena u Službenom listu).

            (2)  Odluka Vijeća (EU) 2018/61 od 21. ožujka 2017. o potpisivanju, u ime Europske unije, i privremenoj primjeni izmjene Sporazuma između Sjedinjenih Američkih Država i Europske zajednice o suradnji u području reguliranja sigurnosti u civilnom zrakoplovstvu (SL L 11, 16.1.2018., str. 1.).

            (3)  Tekst Izmjene 1. objavljen je u SL L 11, 16.1.2018., str. 3., zajedno s odlukom o potpisivanju.


title: Odluka Vijeća (EU) 2019/573 od 8. travnja 2019. o sklapanju, u ime Europske unije i njezinih država članica, Trećeg dodatnog protokola uz Sporazum o gospodarskom partnerstvu, političkoj koordinaciji i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane, kako bi se uzelo u obzir pristupanje Republike Hrvatske Europskoj uniji

text:
                  11.4.2019

                  HR

                  Službeni list Europske unije

                  L 100/3

         ODLUKA VIJEĆA (EU) 2019/573
         od 8. travnja 2019.
         o sklapanju, u ime Europske unije i njezinih država članica, Trećeg dodatnog protokola uz Sporazum o gospodarskom partnerstvu, političkoj koordinaciji i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane, kako bi se uzelo u obzir pristupanje Republike Hrvatske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91., članak 100. stavak 2. te članke 207. i 211., u vezi s člankom 218. stavkom 6. drugim podstavkom točkom (a),
         uzimajući u obzir Akt o pristupanju Republike Hrvatske, a posebno njegov članak 6. stavak 2.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Sporazum o gospodarskom partnerstvu, političkoj koordinaciji i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane (2) („Globalni sporazum”), potpisan je 8. prosinca 1997. te je stupio na snagu 1. listopada 2000.

                     (2)

                     U skladu s člankom 6. stavkom 2. Akta o pristupanju Republike Hrvatske, pristupanje Hrvatske Globalnom sporazumu dogovara se sklapanjem protokola uz Globalni sporazum između Vijeća, koje odlučuje jednoglasno u ime država članica, i Sjedinjenih Meksičkih Država.

                     (3)

                     Vijeće je 14. rujna 2012. Komisiji odobrilo otvaranje pregovora sa Sjedinjenim Meksičkim Državama s ciljem sklapanja Trećeg dodatnog protokola uz Globalni sporazum, kako bi se uzelo u obzir pristupanje Republike Hrvatske Europskoj uniji („Protokol”). Pregovori su uspješno zaključeni, a Protokol je potpisan u skladu s Odlukom Vijeća (EU) 2018/2024 (3) od 27. studenoga 2018.

                     (4)

                     Protokol bi trebalo odobriti,

               DONIJELO JE OVU ODLUKU:

            Članak 1.
            Treći dodatni protokol uz Sporazum o gospodarskom partnerstvu, političkoj koordinaciji i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane, kako bi se uzelo u obzir pristupanje Republike Hrvatske Europskoj uniji odobrava se u ime Europske unije i njezinih država članica. (4)

            Članak 2.
            Predsjednik Vijeća u ime Unije i njezinih država članica šalje obavijest predviđenu u članku 5. stavku 2. Protokola. (5)

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 8. travnja 2019.

                  Za Vijeće

                  Predsjednica

               F. MOGHERINI

            (1)  Suglasnost od 12. veljače 2019. (još nije objavljena u Službenom listu).

            (2)  SL L 276, 28.10.2000., str. 45.

            (3)  Odluka Vijeća (EU) 2018/2024 od 22. svibnja 2018. o potpisivanju, u ime Europske unije i njezinih država članica, i privremenoj primjeni Trećeg dodatnog protokola uz Sporazum o gospodarskom partnerstvu, političkoj koordinaciji i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane, kako bi se uzelo u obzir pristupanje Republike Hrvatske Europskoj uniji (SL L 325, 20.12.2018., str. 1.).

            (4)  Tekst Protokola objavljen je u SL L 325, 20.12.2018., str. 3. zajedno s odlukom o potpisivanju.

            (5)  Glavno tajništvo Vijeća objavit će datum stupanja na snagu Protokola u Službenom listu Europske unije.


title: Odluka Vijeća (EU) 2019/579 od 8. travnja 2019. o imenovanju zamjenika člana Odbora regija, kojeg je predložilo Veliko Vojvodstvo Luksemburg

text:
                  11.4.2019

                  HR

                  Službeni list Europske unije

                  L 100/44

         ODLUKA VIJEĆA (EU) 2019/579
         od 8. travnja 2019.
         o imenovanju zamjenika člana Odbora regija, kojeg je predložilo Veliko Vojvodstvo Luksemburg
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog luksemburške vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2018/1015 (4)13. srpnja 2018. g. Pierrea WIESA zamijenila je gđa Cécile HEMMEN u svojstvu zamjenice člana.

                     (2)

                     Mjesto zamjenika člana Odbora regija postalo je slobodno istekom mandata na temelju kojeg je predložena gđa Cécile HEMMEN (Maire de la Commune de Weiler-la-Tour),

               DONIJELO JE OVU ODLUKU:

            Članak 1.
            Sljedeća osoba imenuje se zamjenicom člana Odbora regija do kraja tekućeg mandata koji istječe 25. siječnja 2020.:

                        —

                        gđa Cécile HEMMEN, Conseillère communale de la Commune de Weiler-la-Tour (promjena mandata).

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 8. travnja 2019.

                  Za Vijeće

                  Predsjednica

               F. MOGHERINI

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2018/1015 od 13. srpnja 2018. o imenovanju dvaju članova i triju zamjenika članova Odbora regija, koje je predložilo Veliko Vojvodstvo Luksemburg (SL L 181, 18.7.2018., str. 85.).


title: Odluka Vijeća (EU) 2019/580 od 8. travnja 2019. o imenovanju dvaju članova i jednog zamjenika člana Odbora regija, koje je predložila Savezna Republika Njemačka

text:
                  11.4.2019

                  HR

                  Službeni list Europske unije

                  L 100/45

         ODLUKA VIJEĆA (EU) 2019/580
         od 8. travnja 2019.
         o imenovanju dvaju članova i jednog zamjenika člana Odbora regija, koje je predložila Savezna Republika Njemačka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog njemačke vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto člana Odbora regija postalo je slobodno istekom mandata gđe Babette WINTER.

                     (3)

                     Mjesto člana Odbora regija postalo je slobodno istekom mandata na temelju kojeg je predložena gđa Marion WALSMANN (Mitglied des Thüringer Landtags).

                     (4)

                     Mjesto zamjenika člana postalo je slobodno imenovanjem g. Dietera LAUINGERA članom Odbora regija,

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

                        (a)

                        članovima:

                                    —

                                    g. Dieter LAUINGER, Minister für Migration, Justiz und Verbraucherschutz,

                                    —

                                    gđa Marion WALSMANN, Mitglied des Erfurter Stadtrats (promjena mandata),

                        (b)

                        zamjenikom člana:

                                    —

                                    g. Malte KRÜCKELS, Staatssekretär für Medien und Bevollmächtigter des Freistaates Thüringen beim Bund.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 8. travnja 2019.

                  Za Vijeće

                  Predsjednica

               F. MOGHERINI

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU) 2019/581 od 8. travnja 2019. o imenovanju zamjenika člana Odbora regija, kojeg je predložila Helenska Republika

text:
                  11.4.2019

                  HR

                  Službeni list Europske unije

                  L 100/46

         ODLUKA VIJEĆA (EU) 2019/581
         od 8. travnja 2019.
         o imenovanju zamjenika člana Odbora regija, kojeg je predložila Helenska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog grčke vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto zamjenika člana postalo je slobodno istekom mandata g. Petrosa SOULASA,

               DONIJELO JE OVU ODLUKU:

            Članak 1.
            Sljedeća osoba imenuje se zamjenikom člana Odbora regija do kraja tekućeg mandata:

                        —

                        g. Konstantinos TZANAKOULIS, Municipal Councillor of Larissa.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 8. travnja 2019.

                  Za Vijeće

                  Predsjednica

               F. MOGHERINI

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


Odluka Komisije od 15/04/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9308 - Ansaldo Energia S.p.A / JSC REP Holding / REPH Ansaldo Gas Turbine LLC) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Komisije (EU) 2019/721 оd 30. travnja 2019. o predloženoj građanskoj inicijativi pod nazivom „Kohezijska politika za jednakost regija i održivost regionalnih kultura” (priopćeno pod brojem dokumenta C(2019) 3304)

text:
                  10.5.2019

                  HR

                  Službeni list Europske unije

                  L 122/55

         ODLUKA KOMISIJE (EU) 2019/721
         оd 30. travnja 2019.
         o predloženoj građanskoj inicijativi pod nazivom „Kohezijska politika za jednakost regija i održivost regionalnih kultura”

               (priopćeno pod brojem dokumenta C(2019) 3304)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Kohezijska politika za jednakost regija i održivost regionalnih kultura” odnosi se na sljedeće: „Kohezijska politika EU-a trebala bi pridavati posebnu pozornost regijama čije su nacionalne, etničke, kulturne, vjerske ili jezične značajke različite od značajki okolnih regija.”

                     (2)

                     Ciljevi predložene građanske inicijative odnose se na sljedeće: „Za takve regije, uključujući zemljopisna područja koja nemaju tijela s upravnim ovlastima, sprečavanje zaostajanja u gospodarskom razvoju, održivi razvoj te očuvanje uvjeta ekonomske, društvene i teritorijalne kohezije moraju se osigurati na način da njihove značajke ostanu neizmijenjene. Takve regije stoga moraju imati jednake mogućnosti za pristup raznim fondovima EU-a te im se mora zajamčiti očuvanje njihovih značajki i pravilan gospodarski razvoj kako bi se mogao održati razvoj EU-a i sačuvati njegova kulturna raznolikost.”

                     (3)

                     Ugovorom o Europskoj uniji (UEU) osnažuje se građanstvo Unije i dodatno poboljšava demokratsko funkcioniranje Unije tako što se, među ostalim, predviđa da svaki građanin ima pravo sudjelovati u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se potaknulo sudjelovanje građana, a Unija učinila pristupačnijom.

                     (5)

                     Pravni akti Unije u svrhu provedbe Ugovorâ mogu se donijeti kako bi se definirali zadaci, prioritetni ciljevi i ustroj strukturnih fondova, što može uključivati i udruživanje fondova, u skladu s člankom 177. Ugovora o funkcioniranju Europske unije (UFEU).

                     (6)

                     Razvidno je da predložena građanska inicijativa, u mjeri u kojoj je njezin cilj da Komisija predloži pravne akte kojima se utvrđuju zadaci, prioritetni ciljevi i ustroj strukturnih fondova te pod uvjetom da aktivnosti koje će se financirati dovode do jačanja ekonomske, socijalne i teritorijalne kohezije Unije, ne izlazi iz okvira ovlasti Komisije da podnese prijedlog pravnog akta Unije za provedbu Ugovorâ u skladu s člankom 4. stavkom 2. točkom (b) Uredbe.

                     (7)

                     Nadalje, osnovan je građanski odbor i imenovane su osobe za kontakt u skladu s člankom 3. stavkom 2. Uredbe te predložena građanska inicijativa nije očito uvredljiva, isprazna i uznemirujuća i razvidno je da nije u suprotnosti s vrijednostima Unije utvrđenima u članku 2. UEU-a.

                     (8)

                     Stoga bi predloženu građansku inicijativu pod nazivom „Kohezijska politika za jednakost regija i održivost regionalnih kultura” trebalo registrirati,

               DONIJELA JE OVU ODLUKU:

            Članak 1.

               1.   Registrira se predložena građanska inicijativa pod nazivom „Kohezijska politika za jednakost regija i održivost regionalnih kultura”.

               2.   Izjave o potpori za predloženu građansku inicijativu mogu se prikupljati na temelju pretpostavke da je njezin cilj da Komisija predloži pravne akte kojima se utvrđuju zadaci, prioritetni ciljevi i ustroj strukturnih fondova te pod uvjetom da aktivnosti koje će se financirati dovode do jačanja ekonomske, socijalne i teritorijalne kohezije Unije.

            Članak 2.
            Ova Odluka stupa na snagu 7. svibnja 2019.

            Članak 3.
            Ova je Odluka upućena organizatorima (članovi građanskog odbora) predložene građanske inicijative pod nazivom „Kohezijska politika za jednakost regija i održivost regionalnih kultura”, koje u svojstvu osoba za kontakt predstavljaju Balázs Árpád IZSÁK i Attila DABIS.

            Sastavljeno u Bruxellesu 30. travnja 2019.

                  Za Komisiju

               Frans TIMMERMANS

                  Potpredsjednik

            (1)  SL L 65, 11.3.2011., str. 1.


title: Odluka Vijeća (EU) 2019/835 od 8. travnja 2019. o sklapanju, u ime Europske unije i njezinih država članica, Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji

text:
                  24.5.2019

                  HR

                  Službeni list Europske unije

                  L 138/1

         ODLUKA VIJEĆA (EU) 2019/835
         od 8. travnja 2019.
         o sklapanju, u ime Europske unije i njezinih država članica, Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 217. u vezi s njegovim člankom 218. stavkom 6. točkom (a),
         uzimajući u obzir Akt o pristupanju Republike Hrvatske, a posebno njegov članak 6. stavak 2.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (2) („Sporazum”), potpisan je u Luxembourgu 25. lipnja 2001. Sporazum je stupio na snagu 1. lipnja 2004.

                     (2)

                     Republika Hrvatska postala je država članica Europske unije 1. srpnja 2013.

                     (3)

                     U skladu s člankom 6. stavkom 2. Akta o pristupanju Republike Hrvatske, pristupanje Republike Hrvatske Sporazumu dogovara se sklapanjem protokola uz Sporazum između Vijeća, koje odlučuje jednoglasno u ime država članica, i Arapske Republike Egipta.

                     (4)

                     Vijeće je 14. rujna 2012. ovlastilo Komisiju da otvori pregovore s Arapskom Republikom Egiptom. Pregovori su uspješno završeni.

                     (5)

                     U skladu s Odlukom Vijeća (EU) 2017/768 (3), Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji, potpisan je u ime Unije i njezinih država članica u Bruxellesu 10. travnja 2017.

                     (6)

                     Protokol bi trebalo odobriti,

               DONIJELO JE OVU ODLUKU:

            Članak 1.
            Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji odobrava se ime Europske unije i njezinih država članica (4).

            Članak 2.
            Predsjednik Vijeća u ime Unije i njezinih država članica dostavlja obavijest predviđenu člankom 8. stavkom 1. Protokola, radi izražavanja suglasnosti Unije i njezinih država članica da ih Protokol obvezuje. (5)

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 8. travnja 2019.

                  Za Vijeće

                  Predsjednica

               F. MOGHERINI

            (1)  Suglasnost od 12. ožujka 2019. (još nije objavljeno u Službenom listu).

            (2)  SL L 304, 30.9.2004., str. 39.

            (3)  SL L 115, 4.5.2017., str. 1.

            (4)  Tekst Protokola objavljen je u SL L 115, 4.5.2017. zajedno s Odlukom o njegovu potpisivanju.

            (5)  Datum stupanja na snagu Protokola objavit će Glavno tajništvo Vijeća u Službenom listu Europske unije.


title: Odluka Vijeća (EU) 2019/836 od 13. svibnja 2019. o sklapanju Protokola uz Sporazum između Europske zajednice i Kraljevine Danske o kriterijima i mehanizmima za utvrđivanje države odgovorne za razmatranje zahtjeva za azil podnesenog u Danskoj ili bilo kojoj drugoj državi članici Europske unije i sustava „Eurodac” za uspoređivanje otisaka prstiju za učinkovitu primjenu Dublinske konvencije proširenjem tog sporazuma na kazneni progon

text:
                  24.5.2019

                  HR

                  Službeni list Europske unije

                  L 138/3

         ODLUKA VIJEĆA (EU) 2019/836
         od 13. svibnja 2019.
         o sklapanju Protokola uz Sporazum između Europske zajednice i Kraljevine Danske o kriterijima i mehanizmima za utvrđivanje države odgovorne za razmatranje zahtjeva za azil podnesenog u Danskoj ili bilo kojoj drugoj državi članici Europske unije i sustava „Eurodac” za uspoređivanje otisaka prstiju za učinkovitu primjenu Dublinske konvencije proširenjem tog sporazuma na kazneni progon
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 87. stavak 2. točku (a) i članak 88. stavak 2. prvi podstavak točku (a), u vezi s njegovim člankom 218. stavkom 6. drugim podstavkom točkom (a),
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/395 (2), Protokol uz Sporazum između Europske zajednice i Kraljevine Danske o kriterijima i mehanizmima za utvrđivanje države odgovorne za razmatranje zahtjeva za azil podnesenog u Danskoj ili bilo kojoj drugoj državi članici Europske unije i sustava „Eurodac” za uspoređivanje otisaka prstiju za učinkovitu primjenu Dublinske konvencije s obzirom na pristup Eurodacu u svrhu kaznenog progona („Protokol”) potpisan je 27. ožujka 2019., podložno njegovu kasnijem sklapanju.

                     (2)

                     Kako bi se podržala i ojačala policijska suradnja između nadležnih tijela država članica te Kraljevine Danske u svrhu sprečavanja, otkrivanja i istrage terorističkih kaznenih djela i drugih teških kaznenih djela, potrebno je sudjelovanje Unije kako bi se omogućilo da Danska sudjeluje u aspektima Eurodaca povezanima s kaznenim progonom.

                     (3)

                     Protokol bi trebalo odobriti.

                     (4)

                     Ujedinjenu Kraljevinu i Irsku obvezuje Uredba Vijeća (EU) br. 603/2013 Europskog parlamenta i Vijeća (3) i stoga sudjeluju u donošenju ove Odluke.

                     (5)

                     U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje,

               DONIJELO JE OVU ODLUKU:

            Članak 1.
            Protokol uz Sporazum između Europske zajednice i Kraljevine Danske o kriterijima i mehanizmima za utvrđivanje države odgovorne za razmatranje zahtjeva za azil podnesenog u Danskoj ili bilo kojoj drugoj državi članici Europske unije i sustava „Eurodac” za uspoređivanje otisaka prstiju za učinkovitu primjenu Dublinske konvencije s obzirom na pristup Eurodacu u svrhu kaznenog progona odobrava se u ime Unije.
            Tekst Protokola priložen je ovoj Odluci.

            Članak 2.
            Predsjednik Vijeća u ime Unije daje obavijest predviđenu u članku 4. stavku 2. Protokola.

            Članak 3.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 13. svibnja 2019.

                  Za Vijeće

                  Predsjednica

               F. MOGHERINI

            (1)  Suglasnost od 17. travnja 2019. (još nije objavljena u Službenom listu).

            (2)  Odluka Vijeća (EU) 2019/395 od 7. ožujka 2019. o potpisivanju, u ime Europske unije, Protokola uz Sporazum između Europske zajednice i Kraljevine Danske o kriterijima i mehanizmima za utvrđivanje države odgovorne za razmatranje zahtjeva za azil podnesenog u Danskoj ili bilo kojoj drugoj državi članici Europske unije i sustava „Eurodac” za uspoređivanje otisaka prstiju za učinkovitu primjenu Dublinske konvencije proširenjem tog sporazuma na kazneni progon (SL L 71, 13.3.2019., str. 9.).

            (3)  Uredba (EU) br. 603/2013 Europskog parlamenta i Vijeća od 26. lipnja 2013. o uspostavi sustava „Eurodac” za usporedbu otisaka prstiju za učinkovitu primjenu Uredbe (EU) br. 604/2013 o utvrđivanju kriterija i mehanizama za određivanje države članice odgovorne za razmatranje zahtjeva za međunarodnu zaštitu koji je u jednoj od država članica podnio državljanin treće zemlje ili osoba bez državljanstva i o zahtjevima za usporedbu s podacima iz Eurodaca od strane tijela kaznenog progona država članica i Europola u svrhu kaznenog progona te o izmjeni Uredbe (EU) br. 1077/2011 o osnivanju Europske agencije za operativno upravljanje opsežnim informacijskim sustavima u području slobode, sigurnosti i pravde (SL L 180, 29.6.2013., str. 1.).


title: Odluka Vijeća (EU) 2019/844 od 14. svibnja 2019. o izvršavanju ovlasti glavnog tajnika Vijeća u pogledu žalbi koje Vijeću podnose kandidati za mjesto glavnog europskog tužitelja

text:
                  24.5.2019

                  HR

                  Službeni list Europske unije

                  L 138/82

         ODLUKA VIJEĆA (EU) 2019/844
         od 14. svibnja 2019.
         o izvršavanju ovlasti glavnog tajnika Vijeća u pogledu žalbi koje Vijeću podnose kandidati za mjesto glavnog europskog tužitelja
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Provedbenu odluku Vijeća (EU) 2018/1696 od 13. srpnja 2018. o pravilima rada povjerenstva za odabir predviđenima u članku 14. stavku 3. Uredbe (EU) 2017/1939 o provedbi pojačane suradnje u vezi s osnivanjem Ureda europskog javnog tužitelja („EPPO”) (1), a posebno pravila VI.1 i VII.1 iz Priloga toj odluci,
         uzimajući u obzir Pravilnik o osoblju za dužnosnike Europske unije i Uvjete zaposlenja ostalih službenika Europske unije, utvrđene Uredbom Vijeća (EEZ, Euratom, EZUČ) br. 259/68 (2) („Pravilnik o osoblju”), a posebno članak 2. i članak 90. stavak 2. Pravilnika o osoblju,
         budući da:

                     (1)

                     Na temelju pravila VI.1 iz Priloga Provedbenoj odluci (EU) 2018/1696 („pravila rada povjerenstva za odabir”) kandidati koji su isključeni iz postupka odabira u svrhu imenovanja glavnog europskog tužitelja mogu Vijeću podnijeti žalbu u smislu članka 90. stavka 2. Pravilnika o osoblju.

                     (2)

                     Na temelju pravila VII.1 pravilâ rada povjerenstva za odabir kandidati koji nisu ušli na uži popis kvalificiranih kandidata koji je sastavilo povjerenstvo za odabir u svrhu imenovanja glavnog europskog tužitelja mogu Vijeću podnijeti žalbu u smislu članka 90. stavka 2. Pravilnika o osoblju.

                     (3)

                     U članku 2. Pravilnika o osoblju od svake institucije zahtijeva se da odredi tko unutar nje treba izvršavati ovlasti dodijeljene Pravilnikom o osoblju, koje obuhvaćaju ovlasti tijela za imenovanje predviđene u članku 90. stavku 2. Pravilnika o osoblju.

                     (4)

                     U skladu s člankom 240. stavkom 2. prvim podstavkom Ugovora o funkcioniranju Europske unije Vijeću u radu pomaže Glavno tajništvo, za koje je odgovoran glavni tajnik.

                     (5)

                     Ovlasti tijela za imenovanje u pogledu žalbi u smislu članka 90. stavka 2. Pravilnika o osoblju koje Vijeću podnose kandidati u postupku odabira u svrhu imenovanja glavnog europskog tužitelja na temelju pravila VI.1 i VII.1 pravilâ rada povjerenstva za odabir trebao bi izvršavati glavni tajnik Vijeća,

               DONIJELO JE OVU ODLUKU:

            Članak 1.
            Ovlasti dodijeljene tijelu za imenovanje člankom 90. stavkom 2. Pravilnika o osoblju u pogledu žalbi koje na temelju pravila VI.1 i VII.1 pravilâ rada povjerenstva za odabir Vijeću podnose kandidati koji su isključeni iz postupka odabira ili koji nisu ušli na uži popis kvalificiranih kandidata koji je sastavilo povjerenstvo za odabir u svrhu imenovanja glavnog europskog tužitelja izvršava glavni tajnik Vijeća u ime Vijeća i pod odgovornošću Vijeća.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 14. svibnja 2019.

                  Za Vijeće

                  Predsjednik

               P. DAEA

            (1)  SL L 282, 12.11.2018., str. 8.

            (2)  SL L 56, 4.3.1968., str. 1.


title: Odluka Vijeća (EU, Euratom) 2019/846 od 21. svibnja 2019. o imenovanju dvaju članova Revizorskog suda

text:
                  24.5.2019

                  HR

                  Službeni list Europske unije

                  L 138/89

         ODLUKA VIJEĆA (EU, Euratom) 2019/846
         od 21. svibnja 2019.
         o imenovanju dvaju članova Revizorskog suda
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 286. stavak 2.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir prijedloge Rumunjske i Republike Hrvatske,
         uzimajući u obzir mišljenja Europskog parlamenta (1),
         budući da:

                     (1)

                     Mandat g. Georgea PUFANA istječe 30. lipnja 2019.

                     (2)

                     Mandat g. Nevena MATESA istječe 14. srpnja 2019.

                     (3)

                     Stoga bi trebalo imenovati dva nova člana Revizorskog suda,

               DONIJELO JE OVU ODLUKU:

            Članak 1.
            Članovima Revizorskog suda imenuju se sljedeće osobe:

                        (a)

                        g. Viorel STEFAN za razdoblje od 1. srpnja 2019. do 30. lipnja 2025.;

                        (b)

                        gđa Ivana MALETIĆ za razdoblje od 15. srpnja 2019. do 14. srpnja 2025.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 21. svibnja 2019.

                  Za Vijeće

                  Predsjednik

               G. CIAMBA

            (1)  Mišljenja od 16. travnja 2019. (još nisu objavljena u Službenom listu).


title: Odluka Komisije (EU) 2019/847 оd 15. svibnja 2019. o predloženoj građanskoj inicijativi pod nazivom „Spasimo pčele! Zaštita bioraznolikosti i poboljšanje staništa kukaca u Europi” (priopćeno pod brojem dokumenta C(2019) 3800)

text:
                  24.5.2019

                  HR

                  Službeni list Europske unije

                  L 138/90

         ODLUKA KOMISIJE (EU) 2019/847
         оd 15. svibnja 2019.
         o predloženoj građanskoj inicijativi pod nazivom „Spasimo pčele! Zaštita bioraznolikosti i poboljšanje staništa kukaca u Europi”

               (priopćeno pod brojem dokumenta C(2019) 3800)

         (Vjerodostojan je samo tekst na njemačkom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Spasimo pčele! Zaštita bioraznolikosti i poboljšanje staništa kukaca u Europi” odnosi se na sljedeće: „Kukci su ključni za naše ekosustave i sigurnost opskrbe hranom. Komisija treba donijeti propise za održavanje i poboljšanje staništa kukaca, pokazatelja očuvanosti okoliša.”

                     (2)

                     Ciljevi predložene građanske inicijative odnose se na sljedeće: „Kako bi se osjetno poboljšala prirodna osnova za život, pozivamo na uvođenje sljedećih obveznih ciljeva: promicanje bioraznolikosti kao općeg cilja ZPP-a; drastično smanjenje upotrebe pesticida, potpuna zabrana štetnih pesticida i reforma kriterija prihvatljivosti; promicanje strukturne raznolikosti poljoprivrednih krajobraza; učinkovito smanjenje količine hranjivih tvari (npr. Natura 2000); učinkovito utvrđivanje područja očuvanja (npr. Okvirna direktiva o vodama); jačanje istraživanja i praćenja te poboljšanje obrazovanja.”

                     (3)

                     Ugovorom o Europskoj uniji (UEU) osnažuje se građanstvo Unije i dodatno poboljšava demokratsko funkcioniranje Unije tako što se, među ostalim, predviđa da svaki građanin ima pravo sudjelovati u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se potaknulo sudjelovanje građana i Unija učinila pristupačnijom.

                     (5)

                     U svrhu provedbe Ugovora pravni akti Unije mogu se donositi:

                                 —

                                 radi uspostave zajedničke organizacije poljoprivrednih tržišta i donošenja drugih odredbi potrebnih za ostvarenje ciljeva zajedničke poljoprivredne politike, na temelju članka 43. stavka 2. Ugovora o funkcioniranju Europske unije (UFEU);

                                 —

                                 radi usklađivanja odredaba zakona ili drugih propisa u državama članicama čiji je cilj uspostava i funkcioniranje unutarnjeg tržišta, na temelju članka 114. UFEU-a;

                                 —

                                 radi donošenja mjera u veterinarskom i fitosanitarnom području čiji je neposredni cilj zaštita javnog zdravlja, na temelju članka 168. stavka 4. točke (b) UFEU-a;

                                 —

                                 radi donošenja višegodišnjeg okvirnog programa kojim se određuju sve aktivnosti Unije u području istraživanja i tehnološkog razvoja, na temelju članka 182. stavka 1. UFEU-a;

                                 —

                                 radi poduzimanja mjera za ostvarenje ciljeva očuvanja, zaštite i poboljšanja kvalitete okoliša te razboritog i racionalnog korištenja prirodnim bogatstavima, na temelju članka 192. stavka 1. UFEU-a, u vezi s člankom 191. stavkom 1. prvom i trećom alinejom UFEU-a.

                     (6)

                     Stoga je razvidno da predložena građanska inicijativa ne izlazi iz okvira ovlasti Komisije da podnese prijedlog pravnog akta Unije za provedbu Ugovorâ u skladu s člankom 4. stavkom 2. točkom (b) Uredbe.

                     (7)

                     Nadalje, osnovan je građanski odbor i imenovane su osobe za kontakt u skladu s člankom 3. stavkom 2. Uredbe te predložena građanska inicijativa nije očito uvredljiva, isprazna i uznemirujuća i razvidno je da nije u suprotnosti s vrijednostima Unije, kako su utvrđene u članku 2. UEU-a.

                     (8)

                     Stoga bi predloženu građansku inicijativu pod nazivom „Spasimo pčele! Zaštita bioraznolikosti i poboljšanje staništa kukaca u Europi” trebalo registrirati,

               DONIJELA JE OVU ODLUKU:

            Članak 1.
            Registrira se predložena građansku inicijativu pod nazivom „Spasimo pčele! Zaštita bioraznolikosti i poboljšanje staništa kukaca u Europi”.

            Članak 2.
            Ova Odluka stupa na snagu 27. svibnja 2019.

            Članak 3.
            Ova je Odluka upućena organizatorima (članovi građanskog odbora) predložene građanske inicijative pod nazivom „Spasimo pčele! Zaštita bioraznolikosti i poboljšanje staništa kukaca u Europi”, koje u svojstvu osoba za kontakt predstavljaju Manuela RIPA i Clara BORASIO.

            Sastavljeno u Bruxellesu 15. svibnja 2019.

                  Za Komisiju

               Frans TIMMERMANS

                  Prvi potpredsjednik

            (1)  SL L 65, 11.3.2011., str. 1.


title: Odluka Nadzornog tijela EFTA-e br. 15/19/COL od 6. ožujka 2019. o usklađenosti jedinične cijene koju je Norveška odredila za 2019. na temelju članka 17. akta iz točke 66.wm Priloga XIII. Sporazumu o EGP-u (Provedbena uredba Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi) [2019/932]

text:
                  6.6.2019

                  HR

                  Službeni list Europske unije

                  L 148/35

         ODLUKA NADZORNOG TIJELA EFTA-e
         br. 15/19/COL
         od 6. ožujka 2019.
         o usklađenosti jedinične cijene koju je Norveška odredila za 2019. na temelju članka 17. akta iz točke 66.wm Priloga XIII. Sporazumu o EGP-u (Provedbena uredba Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi) [2019/932]
         NADZORNO TIJELO EFTA-e,
         Uzimajući u obzir akt iz točke 66.u Priloga XIII. Sporazumu o Europskom gospodarskom prostoru („Sporazum o EGP-u”) (Uredba (EZ) br. 550/2004 Europskog parlamenta i Vijeća od 10. ožujka 2004. o pružanju usluga u zračnoj plovidbi u jedinstvenom europskom nebu), a posebno njegov članak 16. stavak 1., te akt iz točke 66.wm Priloga XIII. Sporazumu o EGP-u (Provedbena uredba Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi; „Provedbena uredba (EU) br. 391/2013”), a posebno njegov članak 17. stavak 1. točku (d), kako su prilagođeni Sporazumu o EGP-u njegovim Protokolom 1.
         budući da:

                     (1)

                     Provedbenom uredbom (EU) br. 391/2013 utvrđen je zajednički sustav obračuna naknada za usluge u zračnoj plovidbi. Zajednički sustav obračuna naknada sastavni je element postizanja ciljeva plana performansi utvrđenih člankom 11. akta iz točke 66.t Priloga XIII. Sporazumu o EGP-u (Uredba (EZ) br. 549/2004 Europskog parlamenta i Vijeća o utvrđivanju okvira za stvaranje jedinstvenog europskog neba) i aktom navedenim u točki 66.xf Priloga XIII. Sporazumu o EGP-u (Provedbena uredba Komisije (EU) br. 390/2013 o utvrđivanju plana performansi za usluge u zračnoj plovidbi i mrežne funkcije) („Provedbena uredba (EU) br. 390/2013”).

                     (2)

                     Aktom iz točke 66.xe Priloga XIII. Sporazumu o EGP-u (Provedbena odluka Komisije 2014/132/EU kojom se postavljaju ciljevi performansi na razini Unije za mrežu za upravljanje zračnim prometom i granične vrijednosti za upozoravanje za drugo referentno razdoblje od 2015. do 2019. godine) postavljaju se ciljevi performansi na razini Unije, uključujući cilj troškovne učinkovitosti za rutne usluge u zračnoj plovidbi izražen u utvrđenom jediničnom trošku za pružanje tih usluga, za drugo referentno razdoblje, kojim su obuhvaćene godine od 2015. do uključivo 2019.

                     (3)

                     Na temelju članka 17. stavka 1. točaka (b) i (c) Provedbene uredbe (EU) br. 391/2013 Nadzorno tijelo EFTA-e treba ocijeniti jedinične cijene za naplatne zone za 2019. koje mu je Norveška dostavila u skladu sa zahtjevima iz članka 9. stavaka 1. i 2. te uredbe. Ocjenjuje se sukladnost tih jediničnih cijena s provedbenim uredbama (EU) br. 390/2013 i (EU) br. 391/2013.

                     (4)

                     Nadzorno tijelo EFTA-e ocijenilo je jedinične cijene uz podršku Odjela za reviziju performansi i Središnjeg ureda za rutne naknade Eurocontrola, služeći se podacima i dodatnim informacijama koje je dostavila Norveška.

                     (5)

                     Na temelju te ocjene i u skladu s člankom 17. stavkom 1. točkom (d) Provedbene uredbe (EU) br. 391/2013 Tijelo je utvrdilo da je jedinična cijena za naplatne zone za 2019. koju je dostavila Norveška u skladu s provedbenim uredbama (EU) br. 390/2013 i (EU) br. 391/2013.

                     (6)

                     Na temelju članka 17. stavka 1. točke (d) Provedbene uredbe (EU) br. 391/2013 o tom bi zaključku trebalo obavijestiti Norvešku,

               DONIJELO JE OVU ODLUKU:

            Članak 1.
            Rutna jedinična cijena od 421,61 NOK, koju je za 2019. dostavila Norveška, u skladu je s aktom iz točke 66.xf Priloga XIII. Sporazumu o EGP-u (Provedbena uredba (EU) br. 390/2013) i aktom iz točke 66.wm Priloga XIII. Sporazumu o EGP-u (Provedbena uredba (EU) br. 391/2013).

            Članak 2.
            Ova je odluka upućena Norveškoj.

            Sastavljeno u Bruxellesu 6. ožujka 2019.

                  Za Nadzorno tijelo EFTA-e

               Bente ANGELL-HANSEN

                  Predsjednica

               Frank J. BÜCHEL

                  Član Kolegija

               Högni S. KRISTJÁNSSON

                  Odgovorni član kolegija

               Carsten ZATSCHLER

                  Potpisuje kao direktor za pravne i izvršne poslove


title: Odluka Vijeća (EU) 2019/1133 od 25. lipnja 2019. o stajalištu koje treba zauzeti u ime Europske unije u okviru Međunarodnog partnerstva za suradnju u području energetske učinkovitosti (IPEEC) u vezi s produljenjem mandata IPEEC-a za razdoblje od 24. svibnja do 31. prosinca 2019.

text:
                  3.7.2019

                  HR

                  Službeni list Europske unije

                  L 179/23

         ODLUKA VIJEĆA (EU) 2019/1133
         od 25. lipnja 2019.
         o stajalištu koje treba zauzeti u ime Europske unije u okviru Međunarodnog partnerstva za suradnju u području energetske učinkovitosti (IPEEC) u vezi s produljenjem mandata IPEEC-a za razdoblje od 24. svibnja do 31. prosinca 2019.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 194. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Mandat Međunarodnog partnerstva za suradnju u području energetske učinkovitosti (IPEEC) („Sporazum”) potpisalo je 24. svibnja 2009. u Rimu 12 država, između ostalih četiri države članice Europske zajednice, a Europska zajednica sklopila ga je Odlukom Vijeća 2009/954/EZ (1).

                     (2)

                     U skladu s točkom 7.1. Sporazuma članovi IPEEC-a mogu odlučiti produljiti trajanje Sporazuma. Odbor za politiku, kao plenarno tijelo IPEEC-a sastavljeno od predstavnika visoke razine svih članova kojemu je povjerena zadaća upravljanja općim okvirom i politikama IPEEC-a, odgovarajuće je tijelo u čijem okviru članovi IPEEC-a mogu odlučiti o produljenju trajanja Sporazuma.

                     (3)

                     Članovi IPEEC-a, osim Unije, odobrili su 21. veljače 2019. na sastanku Odbora za politiku produljenje mandata IPEEC-a za razdoblje od 24. svibnja do 31. prosinca 2019.

                     (4)

                     Primjereno je utvrditi stajalište koje treba zauzeti u ime Unije o produljenju mandata IPEEC-a jer bi produljenje mandata bilo obvezujuće za Uniju.

                     (5)

                     Članovi IPEEC-a razmatraju mogućnost objedinjavanja postojećih aktivnosti IPEEC-a i aktivnosti u području energetske učinkovitosti Međunarodne agencije za energiju (IEA) u centar za energetsku učinkovitost radi postizanja sinergija u tom području. Kratkoročnim se produljenjem mandata IPEEC-a, kao privremenom mjerom, želi omogućiti potrebno vrijeme za uspostavu centra za energetsku učinkovitost uz istodobno osiguravanje nastavljanja aktivnosti IPEEC-a i njihova prijenosa na novi centar za energetsku učinkovitost bez prekida.

                     (6)

                     U operativnom smislu, produljenjem do 31. prosinca 2019. uzimaju se u obzir nastavak provedbe programa rada IPEEC-a i pružanja osnovnih usluga članovima IPEEC-a. To uključuje rad u području energetske učinkovitosti u okviru skupine G20, koji će ove godine uključivati događanja planirana nakon završetka tekućeg mandata IPEEC-a 24. svibnja 2019. Razmatra se i dostupnost sredstava za financiranje aktivnosti tijekom razdoblja produljenja jer Tajništvo IPEEC-a trenutačno prima doprinose za cijelu kalendarsku godinu 2019., a aktivnosti, preostalo osoblje i eventualni resursi mogli bi se prenijeti na novi centar za energetsku učinkovitost.

                     (7)

                     Stoga je važno kratkoročno produljiti mandat IPEEC-a kako bi se izbjegao nagli prestanak aktivnosti IPEEC-a 24. svibnja 2019. U skladu s točkom 3.4. mandata IPEEC-a konačnu odluku o produljenju trebaju konsenzusom donijeti članovi IPEEC-a, a nakon sastanka Odbor za politiku održanog 21. veljače 2019. potrebna je odluka Vijeća o stajalištu Unije,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u Međunarodnom partnerstvu za suradnju u području energetske učinkovitosti (IPEEC) u vezi s produljenjem mandata IPEEC-a za razdoblje od 24. svibnja do 31. prosinca 2019. jest sljedeće:

                        (a)

                        odobrava se produljenje mandata IPEEC-a za razdoblje od 24. svibnja do 31. prosinca 2019.;

                        (b)

                        izražava se suglasnost s odlukom Upravnog odbora Međunarodne agencije za energiju (IEA) da IEA do 31. prosinca 2019. nastavi biti domaćin Tajništvu IPEEC-a na temelju Memoranduma o osnivanju Tajništva IPEEC-a pri IEA-i;

                        (c)

                        podržava se neometani administrativni prijenos IPEEC-a u novi centar za energetsku učinkovitost, a posebno u vezi s prijenosom radnih skupina, sredstava i osoblja Tajništva IPEEC-a.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 25. lipnja 2019.

                  Za Vijeće

                  Predsjednik

               A. ANTON

            (1)  Odluka Vijeća 2009/954/EZ od 30. studenoga 2009. o potpisivanju i sklapanju, od strane Europske zajednice, „Mandata Međunarodnog partnerstva za suradnju u području energetske učinkovitosti” (IPEEC) i „Memoranduma o osnivanju Tajništva Međunarodnog partnerstva za suradnju u području energetske učinkovitosti pri Međunarodnoj agenciji za energiju” (SL L 330, 16.12.2009., str. 37.).


title: Odluka Vijeća (EU) 2017/2083 od 6. studenoga 2017. o potpisivanju, u ime Unije, Sporazuma između Europske unije i Antigve i Barbude o izmjeni Sporazuma između Europske zajednice i Antigve i Barbude o ukidanju viza za kratkotrajni boravak

text:
               15.11.2017

               HR

               Službeni list Europske unije

               L 297/1

         ODLUKA VIJEĆA (EU) 2017/2083
   od 6. studenoga 2017.
   o potpisivanju, u ime Unije, Sporazuma između Europske unije i Antigve i Barbude o izmjeni Sporazuma između Europske zajednice i Antigve i Barbude o ukidanju viza za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je Odlukom 2009/896/EZ (1) sklopilo Sporazum između Europske zajednice i Antigve i Barbude o ukidanju viza za kratkotrajni boravak (2) („Sporazum”). Sporazumom se građanima Unije i državljanima Antigve i Barbude omogućuje putovanje bez vize na državno područje druge ugovorne stranke na najviše tri mjeseca u razdoblju od šest mjeseci.

               (2)

               Uredbom (EU) br. 610/2013 Europskog parlamenta i Vijeća (3) uvedene su horizontalne izmjene pravne stečevine Unije u pogledu viza i granica te je kratkotrajni boravak definiran kao boravak od najviše 90 dana u bilo kojem razdoblju od 180 dana.

               (3)

               Potrebno je tu novu definiciju uvrstiti u Sporazum kako bi se u potpunosti uskladio režim Unije u pogledu kratkotrajnog boravka.

               (4)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora s Antigvom i Barbudom o sporazumu kojima se mijenja Sporazum između Europske zajednice i Antigve i Barbude o ukidanju viza za kratkotrajni boravak („Sporazum o izmjeni”).

               (5)

               Pregovori o Sporazumu o izmjeni uspješno su zaključeni njegovim parafiranjem, putem razmjene pisama, 28. listopada 2016.

               (6)

               Sporazum o izmjeni trebalo bi potpisati, a izjave priložene Sporazumu o izmjeni trebalo bi odobriti u ime Unije.

               (7)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (4); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (8)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (5); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Antigve i Barbude o izmjeni Sporazuma između Europske zajednice i Antigve i Barbude o ukidanju viza za kratkotrajni boravak, podložno sklapanju navedenog Sporazuma (6).
   Članak 2.
   Izjave priložene Sporazumu o izmjeni odobravaju se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma o izmjeni u ime Unije.
   Članak 4.
   Ova Odluka stupa na snagu na dan donošenja.

      Sastavljeno u 6. studenoga 2017.

            Za Vijeće

            Predsjednik

         T. TAMM

      (1)  Odluka Vijeća 2009/896/EZ od 30. studenoga 2009. o sklapanju Sporazuma između Europske zajednice i Antigve i Barbude o ukidanju viza za kratkotrajni boravak (SL L 321, 8.12.2009., str. 38.).

      (2)  SL L 169, 30.6.2009., str. 3.

      (3)  Uredba (EU) br. 610/2013 Europskog parlamenta i Vijeća od 26. lipnja 2013. o izmjeni Uredbe (EZ) br. 562/2006 Europskog parlamenta i Vijeća o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama), Konvencije o provedbi Schengenskog sporazuma, uredaba Vijeća (EZ) br. 1683/95 i (EZ) br. 539/2001 i uredaba (EZ) br. 767/2008 i (EZ) br. 810/2009 Europskog parlamenta i Vijeća (SL L 182, 29.6.2013., str. 1.).

      (4)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (5)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (6)  Tekst Sporazuma o izmjeni objavit će se zajedno s odlukom o njegovu sklapanju.


title: Odluka Vijeća (EU) 2017/2088 od 6. studenoga 2017. o potpisivanju, u ime Unije, Sporazuma između Europske unije i Republike Sejšela o izmjeni Sporazuma između Europske zajednice i Republike Sejšela o ukidanju viza za kratkotrajni boravak

text:
               15.11.2017

               HR

               Službeni list Europske unije

               L 297/11

         ODLUKA VIJEĆA (EU) 2017/2088
   od 6. studenoga 2017.
   o potpisivanju, u ime Unije, Sporazuma između Europske unije i Republike Sejšela o izmjeni Sporazuma između Europske zajednice i Republike Sejšela o ukidanju viza za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je Odlukom 2009/900/EZ (1) sklopilo Sporazum između Europske zajednice i Republike Sejšela o ukidanju viza za kratkotrajni boravak (2) („Sporazum”). Sporazumom se građanima Unije i državljanima Republike Sejšela omogućuje putovanje bez vize na državno područje druge ugovorne stranke na najviše tri mjeseca u razdoblju od šest mjeseci.

               (2)

               Uredbom (EU) br. 610/2013 Europskog parlamenta i Vijeća (3) uvedene su horizontalne izmjene pravne stečevine Unije u pogledu viza i granica te je kratkotrajni boravak definiran kao boravak od najviše 90 dana u bilo kojem razdoblju od 180 dana.

               (3)

               Potrebno je tu novu definiciju uvrstiti u Sporazum kako bi se u potpunosti uskladio režim Unije u pogledu kratkotrajnog boravka.

               (4)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora s Republikom Sejšelima o sporazumu kojim se mijenja Sporazum između Europske zajednice i Republike Sejšela o ukidanju viza za kratkotrajni boravak („Sporazum o izmjeni”).

               (5)

               Pregovori o Sporazumu o izmjeni uspješno su zaključeni njegovim parafiranjem, putem razmjene pisama, 15. srpnja 2016.

               (6)

               Sporazum o izmjeni trebalo bi potpisati, a izjave priložene Sporazumu o izmjeni trebalo bi odobriti u ime Unije.

               (7)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (4); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (8)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (5); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Republike Sejšela o izmjeni Sporazuma između Europske zajednice i Republike Sejšela o ukidanju viza za kratkotrajni boravak, podložno sklapanju navedenog Sporazuma (6).
   Članak 2.
   Izjave priložene Sporazumu o izmjeni odobravaju se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma o izmjeni u ime Unije.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 6. studenoga 2017.

            Za Vijeće

            Predsjednik

         T. TAMM

      (1)  Odluka Vijeća 2009/900/EZ od 30. studenoga 2009. o sklapanju Sporazuma između Europske zajednice i Republike Sejšela o ukidanju viza za kratkotrajni boravak (SL L 321, 8.12.2009., str. 42.).

      (2)  SL L 169, 30.6.2009., str. 31.

      (3)  Uredba (EU) br. 610/2013 Europskog parlamenta i Vijeća od 26. lipnja 2013. o izmjeni Uredbe (EZ) br. 562/2006 Europskog parlamenta i Vijeća o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama), Konvencije o provedbi Schengenskog sporazuma, uredaba Vijeća (EZ) br. 1683/95 i (EZ) br. 539/2001 i uredaba (EZ) br. 767/2008 i (EZ) br. 810/2009 Europskog parlamenta i Vijeća (SL L 182, 29.6.2013., str. 1.).

      (4)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (5)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (6)  Tekst Sporazuma o izmjeni objavit će se zajedno s odlukom o njegovu sklapanju.


               19.6.2018

               HR

               Službeni list Europske unije

               C 215/247

         P8_TA(2016)0397
   Zahtjev za zaštitu povlastica i imuniteta Marija Borghezija
   Odluka Europskog parlamenta od 25. listopada 2016. o zahtjevu za zaštitu povlastica i imuniteta Marija Borghezija (2016/2028(IMM))
   (2018/C 215/38)

      Europski parlament,

               —

               uzimajući u obzir zahtjev Marija Borghezija od 5. siječnja 2016., objavljen na plenarnoj sjednici 1. veljače 2016., za zaštitu njegovih povlastica i imuniteta u vezi s kaznenim postupkom koji se vodi pred sudom u Milanu (RGNR br. 41838/13, RG GIP br. 12607/14),

               —

               nakon saslušanja Marija Borghezija u skladu s člankom 9. stavkom 5. Poslovnika,

               —

               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

               —

               uzimajući u obzir članak 1. stavak 1. točku (A) talijanskog zakona br. 205/1993,

               —

               uzimajući u obzir članak 5. stavak 2. te članke 7. i 9. Poslovnika,

               —

               uzimajući u obzir izvješće Odbora za pravna pitanja (A8-0312/2016),

               A.

               budući da je zastupnik u Europskom parlamentu Mario Borghezio podnio zahtjev za zaštitu svog parlamentarnog imuniteta u skladu s člancima 8. i 9. Protokola br. 7 u vezi s kaznenim postupkom koji se vodi pred sudom u Milanu; budući da je, prema priopćenju koje je iznio Ured javnog tužitelja, g. Borghezio u okviru radijskog programa navodno zagovarao ideje utemeljene na superiornosti i rasnoj ili etničkoj mržnji, što je kažnjivo u smislu članka 1. točke (a) talijanskog zakona br. 205/1993;

               B.

               budući da se članci 8. i 9. Protokola br. 7 o povlasticama i imunitetima Europske unije međusobno isključuju (2); budući da se dotični predmet odnosi samo na navodne diskriminirajuće stavove koje je iznio zastupnik u Europskom parlamentu; budući da je stoga samo po sebi razumljivo da se primjenjuje samo članak 8. Protokola;

               C.

               budući da u skladu s člankom 8. Protokola br. 7 zastupnici u Europskom parlamentu ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasovanja pri obnašanju svojih dužnosti;

               D.

               budući da je Sud Europske unije potvrdio da, kako bi uživao imunitet, zastupnik u Europskom parlamentu mišljenje mora iznijeti pri obnašanju svojih dužnosti, čime se podrazumijeva povezanost izraženog mišljenja i parlamentarnih dužnosti; budući da ta povezanost mora biti izravna i očita (3);

               E.

               budući da se u okviru dotičnog radijskog programa od g. Borghezija tražilo da se izjasni o imenovanju i stručnosti nove članice talijanske vlade, točnije, nove ministrice za integraciju;

               F.

               budući da činjenice iz tog predmeta, koje se očituju u dokumentima dostavljenima Odboru za pravna pitanja i u saslušanju pred tim Odborom, upućuju na to da izjave koje je izrekao tijekom intervjua nisu u izravnoj i očitoj vezi s njegovim parlamentarnim aktivnostima;

               G.

               budući da, konkretno, izjave koje je navodno izrekao premašuju ton uobičajene političke rasprave te, osim toga, nisu u skladu s duhom Parlamenta; budući da su u suprotnosti s člankom 21. Povelje Europske unije o temeljnim pravima i stoga se ne može smatrati da su izrečene tijekom obavljanja dužnosti zastupnika u Europskom parlamentu;

               H.

               budući da se stoga ne može smatrati da je Mario Borghezio postupao u svojstvu zastupnika u Europskom parlamentu;

               I.

               budući da je Sud Europske unije potvrdio da u slučaju postupaka pokrenutih protiv zastupnika u Europskom parlamentu pred nacionalnim sudom i obaviještenosti tog suda o pokretanju postupka za zaštitu povlastica i imuniteta tog zastupnika, kao što je predviđeno Poslovnikom Europskog parlamenta, taj sud mora zaustaviti sudske postupke i zatražiti od Parlamenta da što prije objavi svoje mišljenje (4); budući da je sud u Milanu, pred kojim je pokrenut sudski postupak protiv g. Borghezija, odbio zaustaviti postupak i naredio da se on nastavi unatoč zahtjevu g. Borghezija na temelju mjerodavne sudske prakse Suda Europske unije;

               1.

               odlučuje ne zaštititi imunitete i povlastice Marija Borghezija;

               2.

               žali zbog toga što je sud u Milanu unatoč mjerodavnoj sudskoj praksi Suda Europske unije odbio zaustaviti postupak pokrenut protiv g. Borghezija;

               3.

               očekuje od talijanskih tijela da uvijek poštuju načelo Suda Europske unije u vezi s obvezom nadležnog suda da zaustavi sudski postupak ako se podnese zahtjev za zaštitu povlastica i imuniteta zastupnika u Europskom parlamentu;

               4.

               nalaže svojem predsjedniku da odmah proslijedi ovu odluku i izvješće nadležnog odbora nadležnom tijelu Talijanske Republike i Mariju Borgheziju.

      (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.

      (2)  Gore navedeni spojeni predmeti C-200/07 i C-201/07, Marra, stavak 45.

      (3)  Navedeni predmet C-163/10, Patriciello, stavci 33. i 35.

      (4)  Navedeni spojeni predmeti C-200/07 i C-201/07, Marra, stavak 43.


title: Odluka Europskog vijeća (EU) 2018/937 od 28. lipnja 2018. o utvrđivanju sastava Europskog parlamenta

text:
               2.7.2018

               HR

               Službeni list Europske unije

               LI 165/1

         ODLUKA EUROPSKOG VIJEĆA (EU) 2018/937
   od 28. lipnja 2018.
   o utvrđivanju sastava Europskog parlamenta
   EUROPSKO VIJEĆE,
   uzimajući u obzir Ugovor o Europskoj uniji, a posebno njegov članak 14. stavak 2.,
   uzimajući u obzir inicijativu Europskog parlamenta (1),
   uzimajući u obzir suglasnost Europskog parlamenta (2),
   budući da:

               (1)

               Člankom 14. stavkom 2. prvim podstavkom Ugovora o Europskoj uniji (UEU) utvrđuju se kriteriji za sastav Europskog parlamenta, to jest da broj predstavnika građana Unije ne smije biti veći od sedam stotina pedeset, ne računajući predsjednika, da zastupljenost treba biti degresivno proporcionalna, uz minimalan prag od šest članova po državi članici, te da se nijednoj državi članici ne smije dodijeliti više od devedeset šest mjesta.

               (2)

               Člankom 10. UEU-a predviđa se, među ostalim, da se funkcioniranje Unije temelji na predstavničkoj demokraciji pri čemu su građani neposredno predstavljeni na razini Unije u Europskom parlamentu, a države članice u Vijeću predstavljaju njihove vlade, koje su i same demokratski odgovorne svojim nacionalnim parlamentima ili svojim građanima.

               (3)

               Stoga se članak 14. stavak 2. UEU-a primjenjuje u kontekstu širih institucionalnih dogovora određenih u Ugovorima, koji također uključuju odredbe o donošenju odluka u Vijeću.

         DONIJELO JE OVU ODLUKU:
   Članak 1.
   Pri primjeni članka 14. stavka 2. UEU-a poštuju se sljedeća načela:

               —

               pri raspodjeli mjesta u Europskom parlamentu u cijelosti se koriste minimalni i maksimalni pragovi po državi članici utvrđeni UEU-om kako bi se što vjernije odražavao odgovarajući broj stanovnika država članica,

               —

               degresivna proporcionalnost utvrđuje se na sljedeći način: omjer između broja stanovnika i broja mjesta svake države članice prije zaokruživanja na cijele brojeve razlikuje se u odnosu na njihov odgovarajući broj stanovnika na takav način da svaki član Europskog parlamenta iz države članice s većim brojem stanovnika zastupa više građana nego svaki član Europskog parlamenta iz države članice s manjim brojem stanovnika i obratno, što veći broj stanovnika ima država članica, veća su njezina prava na veći broj mjesta u Europskom parlamentu,

               —

               raspodjela mjesta u Europskom parlamentu odražava demografska kretanja u državama članicama.

         Članak 2.
   Ukupan broj stanovnika država članica izračunava Komisija (Eurostat) na temelju najnovijih podataka koje osiguravaju države članice, u skladu s metodom koja je utvrđena Uredbom (EU) br. 1260/2013 Europskog parlamenta i Vijeća (3).
   Članak 3.
   1.   Za parlamentarni saziv 2019.–2024. utvrđuje se broj predstavnika u Europskom parlamentu izabranih u svakoj državi članici kako slijedi:

               Belgija

               21

               Bugarska

               17

               Češka

               21

               Danska

               14

               Njemačka

               96

               Estonija

               7

               Irska

               13

               Grčka

               21

               Španjolska

               59

               Francuska

               79

               Hrvatska

               12

               Italija

               76

               Cipar

               6

               Latvija

               8

               Litva

               11

               Luksemburg

               6

               Mađarska

               21

               Malta

               6

               Nizozemska

               29

               Austrija

               19

               Poljska

               52

               Portugal

               21

               Rumunjska

               33

               Slovenija

               8

               Slovačka

               14

               Finska

               14

               Švedska

               21

         2.   Međutim, ako na početku parlamentarnog saziva 2019.–2024. Ujedinjena Kraljevina još bude država članica Unije, broj predstavnika u Europskom parlamentu po državi članici koji preuzima dužnost jest broj predviđen u članku 3. Odluke Europskog vijeća 2013/312/EU (4) sve dok povlačenje Ujedinjene Kraljevine iz Unije ne počne proizvoditi pravne učinke.
   Nakon što povlačenje Ujedinjene Kraljevine iz Unije počne proizvoditi pravne učinke broj predstavnika u Europskom parlamentu izabranih u svakoj državi članici jest broj predviđen u stavku 1. ovoga članka.
   Svi predstavnici u Europskom parlamentu koji popunjavaju dodatna mjesta koja proizlaze iz razlike u broju mjesta dodijeljenih u prvom i drugom podstavku preuzimaju svoju dužnost u Europskom parlamentu u isto vrijeme.
   Članak 4.
   Dovoljno rano prije početka parlamentarnog saziva 2024.–2029. Europski parlament u skladu s člankom 14. stavkom 2. UEU-a Europskom vijeću podnosi prijedlog ažurirane raspodjele mjesta u Europskom parlamentu.
   Članak 5.
   Ova Odluka stupa na snagu sljedećeg dana od dana objavljivanja u Službenom listu Europske unije.

      Sastavljeno u Bruxellesu 28. lipnja 2018.

            Za Europsko vijeće

            Predsjednik

         D. TUSK

      (1)  Inicijativa usvojena 7. veljače 2018. (još nije objavljeno u Službenom listu).

      (2)  Suglasnost od 13. lipnja 2018. (još nije objavljeno u Službenom listu).

      (3)  Uredba (EU) br. 1260/2013 Europskog parlamenta i Vijeća od 20. studenoga 2013. o europskoj demografskoj statistici (SL L 330, 10.12.2013., str. 39.).

      (4)  Odluka Europskog vijeća 2013/312/EU od 28. lipnja 2013. o utvrđivanju sastava Europskog parlamenta (SL L 181, 29.6.2013., str. 57.).


title: Odluka Vijeća (EU) 2018/929 od 25. lipnja 2018. o sklapanju, u ime Unije, Sporazuma između Europske unije i Švicarske Konfederacije o dodatnim pravilima u vezi s instrumentom za financijsku potporu u području vanjskih granica i viza u okviru Fonda za unutarnju sigurnost za razdoblje od 2014. do 2020.

text:
               2.7.2018

               HR

               Službeni list Europske unije

               L 165/1

         ODLUKA VIJEĆA (EU) 2018/929
   od 25. lipnja 2018.
   o sklapanju, u ime Unije, Sporazuma između Europske unije i Švicarske Konfederacije o dodatnim pravilima u vezi s instrumentom za financijsku potporu u području vanjskih granica i viza u okviru Fonda za unutarnju sigurnost za razdoblje od 2014. do 2020.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. u vezi s člankom 218. stavkom 6. drugim podstavkom točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               U skladu s Odlukom Vijeća (EU) 2018/404 (2) Sporazum između Europske unije i Švicarske Konfederacije o dodatnim pravilima u vezi s instrumentom za financijsku potporu u području vanjskih granica i viza u okviru Fonda za unutarnju sigurnost za razdoblje od 2014. do 2020. („Sporazum”) potpisan je15. ožujka 2018., podložno njegovu kasnijem sklapanju.

               (2)

               Uredbom (EU) br. 515/2014 Europskog parlamenta i Vijeća (3) predviđeno je da zemlje pridružene provedbi, primjeni i razvoj schengenske pravne stečevine sudjeluju u instrumentu za financijsku potporu u području vanjskih granica i viza i da treba sklopiti sporazume o njihovim financijskim doprinosima te dodatnim pravilima nužnima za takvo sudjelovanje, uključujući odredbe kojima se osigurava zaštita financijskih interesa Unije i ovlast Revizorskog suda za provedbu revizija.

               (3)

               U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje. S obzirom na to da ova Odluka predstavlja daljnji razvoj schengenske pravne stečevine, Danska, u skladu s člankom 4. navedenog protokola, u roku od šest mjeseci nakon što Vijeće odluči o ovoj Odluci odlučuje hoće li je provesti u svojem nacionalnom pravu.

               (4)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (4); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (5)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (5); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (6)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Švicarske Konfederacije o dodatnim pravilima u vezi s instrumentom za financijsku potporu u području vanjskih granica i viza u okviru Fonda za unutarnju sigurnost za razdoblje od 2014. do 2020.odobrava se u ime Unije. (6)

   Tekst Sporazuma priložen je ovoj Odluci.
   Članak 2.
   Predsjednik Vijeća u ime Unije šalje obavijest predviđenu u članku 19. stavku 2. Sporazuma radi izražavanja pristanka Europske unije da bude obvezana Sporazumom.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 25. lipnja 2018.

            Za Vijeće

            Predsjednik

         N. DIMOV

      (1)  Suglasnost Europskog parlamenta dana 13. ožujka 2018. (još nije objavljena u Službenom listu).

      (2)  Odluka Vijeća (EU) 2018/404 od 13. ožujka 2018. o potpisivanju, u ime Unije, Sporazuma između Europske unije i Švicarske Konfederacije o dodatnim pravilima u vezi s instrumentom za financijsku potporu u području vanjskih granica i viza u okviru Fonda za unutarnju sigurnost za razdoblje od 2014. do 2020. (SL L 74, 16.3.2018., str. 1.).

      (3)  Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

      (4)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (5)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (6)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Vijeća od 16. srpnja 2018. o imenovanju jednog člana Upravnog odbora Europske agencije za kemikalije

text:
               19.7.2018

               HR

               Službeni list Europske unije

               C 253/7

         ODLUKA VIJEĆA
   od 16. srpnja 2018.
   o imenovanju jednog člana Upravnog odbora Europske agencije za kemikalije
   (2018/C 253/02)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (1), a posebno njezin članak 79.,
   budući da:

               (1)

               Člankom 79. Uredbe (EZ) br. 1907/2006 predviđa se da Vijeće imenuje po jednog predstavnika iz svake države članice članovima Upravnog odbora Europske agencije za kemikalije („Upravni odbor”).

               (2)

               Vijeće je Odlukom od 11. svibnja 2015. (2) imenovalo 15 članova Upravnog odbora.

               (3)

               Vlada Malte obavijestila je Vijeće o svojoj namjeri da zamijeni malteškog predstavnika u Upravnom odboru te je podnijela prijedlog za imenovanje novog predstavnika koji bi trebao biti imenovan na razdoblje koje traje do 31. svibnja 2019.,

         DONIJELO JE OVU ODLUKU:
   Članak 1.
   Gđa Ingrid BORG, malteška državljanka, rođena 8. travnja 1981., imenuje se članicom Upravnog odbora umjesto g. Edwarda XUEREBA na razdoblje od 16. srpnja 2018. do 31. svibnja 2019.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 16. srpnja 2018.

            Za Vijeće

            Predsjednik

         J. BOGNER-STRAUSS

      (1)  SL L 396, 30.12.2006., str. 1.

      (2)  Odluka Vijeća od 11. svibnja 2015. o imenovanju petnaest članova Upravnog odbora Europske agencije za kemikalije (SL C 161, 14.5.2015., str. 2.).


title: Odluka Vijeća od 16. srpnja 2018. o novom sastavu Upravnog odbora Europskog centra za razvoj strukovnog osposobljavanja

text:
               19.7.2018

               HR

               Službeni list Europske unije

               C 253/9

         ODLUKA VIJEĆA
   od 16. srpnja 2018.
   o novom sastavu Upravnog odbora Europskog centra za razvoj strukovnog osposobljavanja
   (2018/C 253/03)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (1), a posebno njezin članak 4.,
   Uzimajući u obzir popise kandidata koje su Vijeću u pogledu svojih predstavnika poslale vlade država članica, a u pogledu predstavnika zaposlenika i poslodavaca Komisija,
   budući da:

               (1)

               Svojim odlukama od 14. srpnja 2015. (2) i 14. rujna 2015. (3) Vijeće je imenovalo članove Upravnog odbora Europskog centra za razvoj strukovnog osposobljavanja („Centar”) za razdoblje od 18. rujna 2015. do 17. rujna 2018.

               (2)

               Članovi Upravnog odbora Centra trebali bi biti imenovani na razdoblje od tri godine,

         DONIJELO JE OVU ODLUKU:
   Članak 1.
   Sljedeće osobe imenuju se članovima Upravnog odbora Europskog centra za razvoj strukovnog osposobljavanja za razdoblje od 18. rujna 2018. do 17. rujna 2021.:
   I.   PREDSTAVNICI VLADA:

               Belgija (sustav rotacija)

               Flamanska zajednica: gđa Nathalie VERSTRAETE
               Francuska zajednica: g. Guibert DEBROUX

               Češka Republika

               gđa Marta STARÁ

               Danska

               gđa Lise Lotte TOFT

               Njemačka

               g. Peter THIELE

               Estonija

               gđa Rita SIILIVASK

               Irska

               gđa. Selen GUERIN

               Grčka

               g. Pafsanias-Andreas PAPAGEORGIOU

               Francuska

               gđa Nadine NERGUISIAN

               Hrvatska

               gđa Vesna HRVOJ-ŠIC

               Cipar

               g. George PANAYIDES

               Latvija

               gđa Rūta GINTAUTE-MARIHINA

               Litva

               g. Saulius ZYBARTAS

               Mađarska

               gđa Krisztina TOMORNÉ VUJKOV

               Malta

               g. Vince MAIONE

               Nizozemska

               g. Peter van IJSSELMUIDEN

               Austrija

               g. Eduard STAUDECKER

               Poljska

               g. Piotr BARTOSIAK

               Rumunjska

               gđa Felicia Ioana SĂNDULESCU

               Slovenija

               gđa Slavica ČERNOŠA

               Finska

               g. Kari NYYSSÖLÄ

               Švedska

               gđa. Carina LINDÉN

               Ujedinjena Kraljevina

               gđa Ann MILLER

   II.   PREDSTAVNICE ORGANIZACIJA ZAPOSLENIKA:

               Belgija

               gđa Françoise WIBRIN

               Bugarska

               gđa Yuliya SIMEONOVA

               Češka

               g. Petr PEČENKA

               Danska

               g. Erik SCHMIDT

               Njemačka

               g. Mario PATUZZI

               Estonija

               gđa Kaja TOOMSALU

               Irska

               g. Frank VAUGHAN

               Grčka

               g. Georgios CHRISTOPOULOS

               Španjolska

               g. Juan-Carlos MORALES

               Francuska

               gđa Christine SAVANTRE

               Hrvatska

               gđa Katarina RUMORA

               Italija

               gđa Milena MICHELETTI
               g. Fabrizio DACREMA (od studenoga 2018.)

               Latvija

               gđa Linda ROMELE

               Luksembourg

               g. Jean-Claude REDING

               Malta

               gđa Elaine GERMANI

               Nizozemska

               gđa Isabel COENEN

               Austrija

               gđa Isabelle OURNY

               Poljska

               gđa Dagmara IWANCIW

               Portugal

               g. José CORDEIRO

               Slovenija

               gđa Sanja LEBAN TROJAR

               Slovačka

               gđa Petronela KURAJOVÁ

               Finska

               gđa Kirsi RASINAHO

               Švedska

               gđa Ann-Sofi SJÖBERG

               Ujedinjena Kraljevina

               gđa Kirsi-Marja KEKKI

   III.   PREDSTAVNICI ORGANIZACIJA POSLODAVACA

               Belgija

               gđa Anneleen BETTENS

               Bugarska

               Češka

               g. Miloš RATHOUSKÝ

               Danska

               g. Alex HOOSHIAR

               Njemačka

               gđa Barbara DORN

               Estonija

               gđa Anneli ENTSON

               Irska

               g. Tony DONOHOE

               Grčka

               g. Christos IOANNOU

               Francuska

               gđa Siham SAIDI

               Cipar

               gđa Maria STYLIANOU THEODORU

               Latvija

               gđa Ilona KIUKUCANE

               Mađarska

               gđa Adrienn BÁLINT

               Malta

               g. Joe FARRUGIA

               Austrija

               g. Gerhard RIEMER

               Poljska

               g. Andrzej STĘPNIKOWSKI

               Portugal

               gđa Ana Maria SANTOS GOUVEIA LOPES

               Rumunjska

               g. Julian GROPOSILA

               Slovenija

               g. Simon OGRIZEK

               Slovačka

               g. Martin HOŠTÁK

               Finska

               gđa Mirja HANNULA

               Švedska

               g. Pär LUNDSTRÖM

               Ujedinjena Kraljevina

               g. Graham LANE

         Članak 2.
   Članove koji još nisu predloženi Vijeće imenuje naknadno.
   Članak 3.
   Ova Odluka stupa na snagu na dan donošenja.
   Članak 4.
   Ova se Odluka u informativne svrhe objavljuje u Službenom listu Europske unije.

      Sastavljeno u Bruxellesu 16. srpnja 2018.

            Za Vijeće

            Predsjednik

         J. BOGNER-STRAUSS

      (1)  SL L 39, 13.2.1975., str. 1.

      (2)  Odluka Vijeća od 14. srpnja 2015. o novom sastavu upravnog odbora Europskog centra za razvoj strukovnog osposobljavanja (SL C 232, 16.7.2015., str. 2.).

      (3)  Odluka Vijeća od 14. rujna 2015. o novom sastavu upravnog odbora Europskog centra za razvoj strukovnog osposobljavanja (SL C 305, 16.9.2015., str. 2.).